text: Bedre togforbindelser
  27 juni 2010 kl. 06.44
  Det dansk-tyske grænseland får nu endelig bedre  togforbindelser mellem Danmark og Tyskland, skriver  dagbladet "Der Nordschleswiger" i Aabenraa.
  Ifølge avisen vil der fra vinterkøreplanens start i december
   etableres en daglig direkte forbindelse med et dansk  IC3-tog mellem København og Flensborg.
  Det er er resultatet af en aftale, som transportminister  Hans Chr. Schmidt (Venstre) har truffet med Slesvig- Holstens ministerpræsident Peter Harry Carstensen.
  Problemerne i den grænseoverskridende banetrafik skyldes forskellige strømsystemer på de danske og tyske lokomotiver, skriver avisen.
  Siden elektrificeringen af strækningen i midten af 90-erne har det derfor været nødvendigt med at skifte til grænseoverskridende tog i Padborg.
  